CELEX: 32017R1328
Language: da
Date: 2017-07-17 00:00:00
Title: Kommissionens gennemførelsesforordning (EU) 2017/1328 af 17. juli 2017 om ændring af forordning (EU) nr. 642/2010 om gennemførelsesbestemmelser til Rådets forordning (EF) nr. 1234/2007 for så vidt angår importtold for korn

18.7.2017   
               
               
                  DA
               
               
                  Den Europæiske Unions Tidende
               
               
                  L 185/24
               
            KOMMISSIONENS GENNEMFØRELSESFORORDNING (EU) 2017/1328
      af 17. juli 2017
      om ændring af forordning (EU) nr. 642/2010 om gennemførelsesbestemmelser til Rådets forordning (EF) nr. 1234/2007 for så vidt angår importtold for korn
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 178, sammenholdt med artikel 180, og
      ud fra følgende betragtninger:
      
                  (1)
               
               
                  I Kommissionens forordning (EU) nr. 642/2010 (2) fastlægges der regler om beregningen og fastsættelsen af importtolden for visse produkter. For blød hvede, hård hvede og majs kan importtolden afhænge af forskellen mellem det importerede produkts faktiske kvalitet og kvaliteten af det produkt, der står opført på importlicensen. Med henblik herpå foretager toldstedet kvalitative analyser af repræsentative prøver, og der stilles yderligere sikkerhed.
               
            
                  (2)
               
               
                  Kommissionens delegerede forordning (EU) 2016/1237 (3) indeholder bestemmelser for, hvornår der kræves importlicens. Der kræves ikke længere importlicens for kornprodukter, når de angives til overgang til fri omsætning på andre betingelser end dem, der gælder for toldkontingenter. Som følge deraf er kravet om sikkerhedsstillelse for importlicenser for de produkter, der nævnes i artikel 12, litra a), i Kommissionens forordning (EF) nr. 1342/2003 (4), udgået.
               
            
                  (3)
               
               
                  Artikel 2, stk. 4, i forordning (EU) nr. 642/2010 indeholder bestemmelser om nedsættelse af importtolden i visse lossehavne, hvilket toldmyndighederne skal udstede en attest for i overensstemmelse med modellen i bilag I til nævnte forordning. Modellen omfatter stadig en henvisning til importlicensnummeret som en yderligere oplysning vedrørende selve importlicensen. For ydermere at undgå forvirring bør udtrykket »certifikat« erstattes af »dokument«.
               
            
                  (4)
               
               
                  Artikel 3, stk. 4, og artikel 6, stk. 1 og 2, i forordning (EU) nr. 642/2010 indeholder bestemmelser om yderligere sikkerhedsstillelse med undtagelse af tilfælde, hvor importlicensen ledsages af visse overensstemmelsescertifikater. I de nævnte artikler og i artikel 7, stk. 4, bør henvisninger til »importlicenser« og den tilknyttede sikkerhed udgå eller erstattes med henvisninger til angivelsen om overgang til fri omsætning. Samtidig bør udtrykket »yderligere sikkerhed« erstattes med et mere passende udtryk.
               
            
                  (5)
               
               
                  Af hensyn til klarheden og retssikkerheden bør henvisningerne til Rådets forordning (EØF) nr. 2913/92 (5), Europa-Parlamentets og Rådets forordning (EF) nr. 450/2008 (6) og Kommissionens forordning (EØF) nr. 2454/93 (7) erstattes af henvisninger til Europa-Parlamentets og Rådets forordning (EU) nr. 952/2013 (8) og Kommissionens gennemførelsesforordning (EU) 2015/2447 (9).
               
            
                  (6)
               
               
                  Forordning (EU) nr. 642/2010 bør derfor ændres.
               
            
                  (7)
               
               
                  Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —
               
            VEDTAGET DENNE FORORDNING:
      Artikel 1
      I forordning (EU) nr. 642/2010 foretages følgende ændringer:
      
                  1)
               
               
                  Artikel 1, stk. 3, affattes således:
                  »3.   De toldsatser i den fælles toldtarif, som er omhandlet i stk. 1, er dem, der finder anvendelse på det tidspunkt, der henvises til i artikel 172, stk. 2, i Europa-Parlamentets og Rådets forordning (EU) nr. 952/2013 (*1).
                  
                     (*1)  Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1).«"
						
               
            
                  2)
               
               
                  Artikel 2, stk. 4, andet afsnit, affattes således:
                  »Toldmyndigheden i lossehavnen udsteder et dokument for mængden af hvert losset produkt efter modellen i bilag I. Den i første afsnit omhandlede toldnedsættelse indrømmes kun, hvis dokumentet følger varen indtil det tidspunkt, hvor importtoldformaliteterne afsluttes.«
               
            
                  3)
               
               
                  Artikel 3, stk. 3 og 4, affattes således:
                  »3.   Bestemmelserne om særligt anvendelsesformål i artikel 254, stk. 1, 4 og 5, i forordning (EU) nr. 952/2013 anvendes.
                  4.   Uanset artikel 211, stk. 3, litra c), i forordning (EU) nr. 952/2013 stiller importøren over for den kompetente myndighed en særlig sikkerhed på 24 EUR pr. ton for glasset majs, undtagen hvis angivelsen om overgang til fri omsætning ledsages af et overensstemmelsescertifikat udstedt af den argentinske myndighed Servicio Nacional de Sanidad y Calidad Agroalimentaria (Senasa) i overensstemmelse med nærværende forordnings artikel 7, stk. 2, første afsnit, litra a).
                  Hvis den gældende told på dagen for antagelsen af angivelsen om overgang til fri omsætning er på under 24 EUR pr. ton for majs, skal denne særlige sikkerhedsstillelse dog kun svare til toldbeløbet.«
               
            
                  4)
               
               
                  Artikel 6 affattes således:
                  »Artikel 6
                  1.   For blød hvede af høj kvalitet stiller importøren over for den kompetente myndighed en særlig sikkerhed på 95 EUR pr. ton på dagen for antagelsen af angivelsen om overgang til fri omsætning, undtagen hvis angivelsen ledsages af et overensstemmelsescertifikat udstedt af Federal Grain Inspection Service (FGIS) eller Canadian Grain Commission (CGC) i overensstemmelse med artikel 7, stk. 2, første afsnit, litra b) eller c).
                  Hvis importtolden dog suspenderes for alle kvalitetskategorier af blød hvede i henhold til artikel 219 i Europa-Parlamentets og Rådets forordning (EU) nr. 1308/2013 (*2), kræves der ikke en særlig sikkerhedsstillelse for hele den periode, i hvilken importtolden er suspenderet.
                  2.   For hård hvede stiller importøren over for den kompetente myndighed en særlig sikkerhed på dagen for antagelsen af angivelsen om overgang til fri omsætning, undtagen hvis angivelsen ledsages af et overensstemmelsescertifikat udstedt af Federal Grain Inspection Service (FGIS) eller Canadian Grain Commission (CGC) i overensstemmelse med artikel 7, stk. 2, første afsnit, litra b) eller c).
                  Størrelsen af den særlige sikkerhedsstillelse er lig med forskellen mellem den højeste importtold og tolden for den anførte kvalitet på dagen for antagelsen af angivelsen om overgang til fri omsætning plus et tillæg på 5 EUR pr. ton. Hvis den gældende importtold for de forskellige kvaliteter af hård hvede er nul, kræves der dog ingen særlig sikkerhedsstillelse.
                  
                     (*2)  Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (EUT L 347 af 20.12.2013, s. 671).«"
						
               
            
                  5)
               
               
                  Artikel 7, stk. 2, første afsnit, affattes således:
                  »2.   Følgende overensstemmelsescertifikater anerkendes officielt af Kommissionen i henhold til de principper, der er fastlagt i artikel 58 og 59 i Kommissionens gennemførelsesforordning (EU) 2015/2447 (*3):
                  
                              a)
                           
                           
                              certifikater for glasset majs udstedt af den argentinske myndighed Servicio Nacional de Sanidad y Calidad Agroalimentaria (Senasa)
                           
                        
                              b)
                           
                           
                              certifikater for blød hvede af høj kvalitet og hård hvede af høj kvalitet udstedt af Federal Grain Inspection Service (FGIS), USA
                           
                        
                              c)
                           
                           
                              certifikater for blød hvede af høj kvalitet og hård hvede af høj kvalitet udstedt af Canadian Grain Commission (CGC), Canada.
                           
                        
                     (*3)  Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen (EUT L 343 af 29.12.2015, s. 558).«"
						
               
            
                  6)
               
               
                  Artikel 7, stk. 4, affattes således:
                  »4.   Hvis analyseresultaterne viser, at den sending blød hvede af høj kvalitet, hård hvede eller glasset majs, der importeres, er af en lavere standardkvalitet end den, der er angivet i angivelsen om overgang til fri omsætning, skal importøren betale forskellen mellem importtolden for det i angivelsen anførte produkt og for det faktisk importerede produkt. I så fald frigives den særlige sikkerhed, der er omhandlet i artikel 3, stk. 4, og artikel 6, stk. 1 og 2, bortset fra det tillæg på 5 EUR pr. ton, der er nævnt i artikel 6, stk. 2, andet afsnit.
                  Hvis den i første afsnit nævnte forskel ikke betales inden for en måned, fortabes den særlige sikkerhed, der er omhandlet i artikel 3, stk. 4, og artikel 6, stk. 1 og 2.«
               
            
                  7)
               
               
                  Bilag I erstattes af teksten i bilaget til denne forordning.
               
            Artikel 2
      Denne forordning træder i kraft på syvendedagen efter offentliggørelsen i Den Europæiske Unions Tidende.
      
         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 17. juli 2017.
         
            
               På Kommissionens vegne
            
            Jean-Claude JUNCKER
            
               Formand
            
         
      
      
         (1)  EUT L 347 af 20.12.2013, s. 671.
      
         (2)  Kommissionens forordning (EU) nr. 642/2010 af 20. juli 2010 om gennemførelsesbestemmelser til Rådets forordning (EF) nr. 1234/2007 for så vidt angår importtold for korn (EUT L 187 af 21.7.2010, s. 5).
      
         (3)  Kommissionens delegerede forordning (EU) 2016/1237 af 18. maj 2016 om supplerende regler til Europa-Parlamentets og Rådets forordning (EU) nr. 1308/2013 for så vidt angår bestemmelserne for anvendelse af ordningen med import- og eksportlicenser og om supplerende regler til Europa-Parlamentets og Rådets forordning (EU) nr. 1306/2013 for så vidt angår bestemmelserne om frigivelse og fortabelse af sikkerhed, der er stillet for sådanne licenser, om ændring af Kommissionens forordning (EF) nr. 2535/2001, (EF) nr. 1342/2003, (EF) nr. 2336/2003, (EF) nr. 951/2006, (EF) nr. 341/2007 og (EF) nr. 382/2008 og om ophævelse af Kommissionens forordning (EF) nr. 2390/98, (EF) nr. 1345/2005, (EF) nr. 376/2008 og (EF) nr. 507/2008 (EUT L 206 af 30.7.2016, s. 1).
      
         (4)  Kommissionens forordning (EF) nr. 1342/2003 af 28. juli 2003 om særlige gennemførelsesbestemmelser for ordningen med import- og eksportlicenser for korn og ris (EUT L 189 af 29.7.2003, s. 12).
      
         (5)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).
      
         (6)  Europa-Parlamentets og Rådets forordning (EF) nr. 450/2008 af 23. april 2008 om EF-toldkodeksen (moderniseret toldkodeks) (EUT L 145 af 4.6.2008, s. 1).
      
         (7)  Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (EFT L 253 af 11.10.1993, s. 1).
      
         (8)  Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1).
      
         (9)  Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen (EUT L 343 af 29.12.2015, s. 558).
      
         BILAG
         »
               BILAG I
               
                  Model, som omhandlet i artikel 2, stk. 4
               
               Losset produkt (KN-kode og, for så vidt angår blød hvede, hård hvede og majs, angivet kvalitet i henhold til artikel 5): …
               Losset mængde (i kg): …
            «